SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 133

**2020. gada 7. oktobrī plkst. 10.00**

Rīgā, Jēkaba ielā 16, komisijas sēžu zālē

daļēji attālināti videokonferences formātā

Sēdē piedalās:

komisijas locekļi:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Atis Zakatistovs**

**Normunds Žunna**

*uzaicinātie* ***uz 1., 2. un 3. jautājumu:***

* Aizsardzības ministrijas parlamentārā sekretāre **Baiba Bļodniece**;
* Aizsardzības ministrijas Juridiskā departamenta direktores vietniece **Sanda Vistiņa**;
* Struktūras un militārā personāla attīstības plānošanas nodaļas vadītāja **Guna Gavrilko**;
* Aizsardzības ministrijas Juridiskā departamenta Tiesību aktu nodaļas vecākā eksperte **Marina Baltā**;
* Aizsardzības ministrijas Juridiskā departamenta Tiesību aktu nodaļas vadītāja **Vita Upeniece**;
* Nacionālo bruņoto spēku Apvienotā štāba Juridiskās pārvaldes pārstāve kapteine **Madara Pāvele**;

***uz 4. un 5. jautājumu:***

* Valsts robežsardzes Galvenās pārvaldes Juridiskās nodaļas priekšnieks **Jānis Voitehovičs**;
* Valsts robežsardzes amatpersona **Arnis Slesars**;
* Iekšlietu ministrijas pārstāvji;

**Saeimas Juridiskā biroja vecākā juridiskā padomniece Līvija Millere;**

**Aizsardzības, iekšlietu un korupcijas novēršanas komisijas (turpmāk – AIKNK) darbinieki: vecākā konsultante Ieva Barvika, konsultanti Egita Kalniņa, Inese Silabriede, Kristiāna Stūre un Māris Veinalds**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteI.Silabriede

**Sēdes veids:** atklāta

*Izskatāmie dokumenti:*

*1. Aizsardzības ministrijas 11.09.2020. vēstule Nr. MV-N/2029;*

*2. Aizsardzības ministrijas 11.09.2020. vēstule Nr. MV-N/2008;*

*3. Iekšlietu ministrijas 21.09.2020. vēstule Nr. 1-28/2335.*

Darba kārtība:

**1. Militārās disciplināratbildības likums (662/Lp13) 3.lasījums.**

**2. Grozījumi Latvijas Republikas Zemessardzes likumā (663/lp13) 3.lasījums.**

**3. Grozījumi Militārā dienesta likumā (664/Lp13) 3.lasījums.**

**4. Valsts robežsardzes likums (490/Lp13) 3.lasījums.**

**5. Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (489/Lp13) 3.lasījums.**

**J.Rancāns** atklāj sēdi, konstatē sēdes dalībniekus un iepazīstina ar izskatāmo darba kārtību.

**1. Militārās disciplināratbildības likums (662/Lp13) 3. lasījums.**

J.Rancāns informē, ka šim likumprojektam ir saņemti 13 priekšlikumi. Aicina komisiju tos izskatīt.

**Nr. 1** – Saeimas Juridiskā biroja priekšlikums – precizēta likumprojekta 7. panta pirmās daļas redakcija.

**L.Millere** paskaidro, ka šis un nākamais priekšlikums ir redakcionāli, tiek sakārtota sistēma jautājumā par profesionālo risku.

Deputātiem un Aizsardzības ministrijas (turpmāk – AM) amatpersonām nav iebildumu.

**Komisija nolemj atbalstīt priekšlikumu Nr.1.**

**Nr. 2** – Saeimas Juridiskā biroja priekšlikums – precizēta likumprojekta 7. panta (4) daļas redakcija.

Deputātiem un AM amatpersonām nav iebildumu.

**Komisija nolemj atbalstīt priekšlikumu Nr.2.**

**Nr. 3** – aizsardzības ministra A.Pabrika priekšlikums – precizēta likumprojekta 17. panta trešās daļas redakcija

**S.Vistiņa** paskaidro, ka šis ir redakcionāls precizējums, kas konkretizē normu.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.3.**

**Nr. 4** – aizsardzības ministra A.Pabrika priekšlikums – jauna likumprojekta 19. panta redakcija

S.Vistiņa izskaidro nepieciešamību papildināt un precizēt iepriekš šajā pantā ietverto redakciju.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.4.**

**Nr. 5** – Saeimas Juridiskā biroja priekšlikums – precizēta likumprojekta 20. panta pirmās daļas 1.punkta “a” apakšpunkta redakcija.

**L.Millere** pamato priekšlikumu, uzsver dienesta izmeklēšanas procedūru secību.

Deputātiem un AM amatpersonām nav iebildumu.

**Komisija nolemj atbalstīt priekšlikumu Nr.5.**

**Nr. 6** – aizsardzības ministra A.Pabrika priekšlikums – precizēta likumprojekta 20. panta pirmās daļas 2.punkta “d” apakšpunkta un 4.punkta redakcija.

**S.Vistiņa** izskaidro priekšlikumu.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.6.**

**Nr. 7** – Saeimas Juridiskā biroja priekšlikums – precizēta likumprojekta 20. panta pirmās daļas 4.punkta redakcija.

**L.Millere** atsauc priekšlikumu, jo tas jau ir ietverts atbalstītajā priekšlikumā Nr.6.

**Nr. 8** – aizsardzības ministra A.Pabrika priekšlikums – jauna likumprojekta 21. panta otrās daļas redakcija

**S.Vistiņa** izskaidro priekšlikumu; tas ir redakcionāls precizējums.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.8.**

**Nr. 9** – Saeimas Juridiskā biroja priekšlikums – precizēta likumprojekta 20. panta (4) daļas redakcija, kā arī ieteikums pārstrukturēt visa šī panta saturu.

**L.Millere** izskaidro priekšlikuma nepieciešamību.

Deputātiem un AM amatpersonām nav iebildumu.

**Komisija nolemj atbalstīt priekšlikumu Nr.9.**

**Nr. 10** – Saeimas Juridiskā biroja priekšlikums – apsvērt likumprojekta 22. panta nosaukuma jaunu redakciju, kā arī izslēgt panta pirmo daļu.

**L.Millere** izskaidro priekšlikuma nepieciešamību.

Notiek diskusija. Komisija un AM amatpersonas piekrīt šādiem grozījumiem.

**Komisija nolemj atbalstīt priekšlikumu Nr.10.**

**Nr. 11** – Saeimas Juridiskā biroja priekšlikums – apsvērt likumprojekta 23. panta pirmās daļas izteikšanu jaunā redakcijā.

Notiek diskusija. L.Millere, AM pārstāvji un deputāti izsaka savus viedokļus un nolemj atbalstīt šo priekšlikumu.

**Komisija nolemj atbalstīt priekšlikumu Nr.11.**

**Nr. 12** – Saeimas Juridiskā biroja priekšlikums – aizstāti vārdi likumprojekta 24. panta (5) daļas 1., 2. un 3.punktā.

Deputātiem un AM amatpersonām nav iebildumu.

**Komisija nolemj atbalstīt priekšlikumu Nr.12.**

**Nr. 13** – aizsardzības ministra A.Pabrika priekšlikums – jauna un precizēta likumprojekta 26.panta trešās daļas redakcija.

**S.Vistiņa izskaidro priekšlikumu.**

Deputātiem un L.Millerei nav iebildumu.

**Komisija nolemj atbalstīt priekšlikumu Nr.13.**

**J.Rancāns** informē, ka šodien komisijā vēl ir saņemti Aizsardzības ministrijas papildu priekšlikumi likumprojekta 3. lasījumam, kuri nebija atbilstoši izstrādāti līdz noteiktajam priekšlikumu iesniegšanas termiņam. Aicina tos izskatīt un atbalstīšanas gadījumā formulēt kā komisijas priekšlikumus. Dod vārdu AM pārstāvjiem.

**S.Vistiņa** izskaidro papildus priekšlikumu nepieciešamību, lai likums varētu pilnvērtīgi darboties. Tiek piedāvāti 25. panta precizējumi sakarā ar disciplinārsodu izpildes termiņiem, kas saskaņoti tā. lai nerastos pretrunas ar 26. pantā ietverto saturu.

**L.Millere** atbalsta AM piedāvātos 25 panta precizējumus, norāda uz nepieciešamību vēl precizēt priekšlikuma tekstu.

Notiek debates par piedāvāto redakciju, komisija vienojas par formulējumu.

**J.Rancāns** aicina atbalstīt šo komisijas priekšlikumu.

Komisija **atbalsta savu priekšlikumu** likumprojekta **25. panta** redakcijai.

**S.Vistiņa** izskaidro precizēto 26. panta redakciju. Tiek mainīts panta nosaukums “Disciplinārsoda dzēšana vai atcelšana”, piedāvāta jauna panta pirmās un otrās daļas redakcija, kā arī precizējumi panta (5) daļā.

**L.Millere** atbalsta jauno panta nosaukumu kā precīzāk formulētu. Informē par disciplinārsodu dzēšanas praksi citām valsts amatpersonām citu nozaru likumos. Atzīmē, ka komisijas lēmums par šo AM priekšlikumu ir politiskās izšķiršanās jautājums.

**M.Pāvele** iesaka vēl precizēt 26. panta pirmās daļas redakciju, no izņēmumiem izslēgt “pazemināšanu amatā”.

**S.Vistiņa** izskaidro, kādēļ šajā panta daļā ietverti šie divi disciplinārsoda veidi. Atzīmē, ka piedāvātais regulējums ir saskaņots ar 24. panta normām.

Notiek debates par piedāvāto redakciju, tiek apspriesta arī iespēja šī likumprojekta izskatīšanu atlikt uz nedēļu.

**AM pārstāvji** lūdz komisiju nevilcināties ar likumprojekta izskatīšanu. Ja praksē parādīsies problēmas saistībā ar minētajām normām, ministrija sagatavos atbilstošus grozījumus.

Komisija atbalsta AM viedokli par likumprojekta virzību un piedāvāto priekšlikuma redakciju.

Komisija **atbalsta savu priekšlikumu** likumprojekta **26. panta** redakcijai.

J.Rancāns aicina komisiju atbalstīt likumprojektu “Militāras disciplināratbildības likums” (Nr.662/Lp13) trešajā lasījumā un virzīt izskatīšanai Saeimas sēdē.

Deputātiem nav iebildumu.

**LĒMUMS:**

- atbalstītlikumprojektu “Militāras disciplināratbildības likums”(Nr.662/Lp13) un virzīt to izskatīšanai Saeimas sēdē trešajā lasījumā.

**2. Grozījumi Latvijas Republikas Zemessardzes likumā (663/lp13) 3.lasījums.**

**J.Rancāns** informē, kašim likumprojektam priekšlikumi nav saņemti.

Deputātiem, L.Millerei un AM pārstāvjiem nav komentāru šajā jautājumā.

J.Rancāns aicina komisiju atbalstīt likumprojektu “Grozījumi Latvijas Republikas Zemessardzes likumā” (Nr.663/Lp13) trešajā lasījumā un virzīt izskatīšanai Saeimas sēdē.

Deputātiem nav iebildumu.

**LĒMUMS:**

- atbalstītlikumprojektu “Grozījumi Latvijas Republikas Zemessardzes likumā” (Nr.663/Lp13) un virzīt to izskatīšanai Saeimas sēdē trešajā lasījumā.

**3. Grozījumi Militārā dienesta likumā (664/Lp13) 3. lasījums.**

**J.Rancāns** informē, ka šim likumprojektam ir saņemti 6 priekšlikumi. Aicina tos izskatīt.

**Nr. 1** – aizsardzības ministra A.Pabrika priekšlikums – izteikt likumprojekta 4. pantā ietvertā likuma 171. panta sestās daļas pēdējo teikumu piedāvātajā redakcijā.

**S.Vistiņa** paskaidro, ka šie ir redakcionāli precizējumi, kas ir identiski Juridiskā biroja priekšlikumam Nr.2.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.1.**

**Nr. 2** – Saeimas Juridiskā biroja priekšlikums – identisks priekšlikumam Nr.1.

**L.Millere** atsauc priekšlikumu.

**Nr. 3** – aizsardzības ministra A.Pabrika priekšlikums – likumprojekta 9. pantā ietvertā likuma 71. panta pirmās daļas redakcija, kas ir identiska Juridiskā biroja priekšlikumam Nr.4.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.3.**

**Nr. 4** – Saeimas Juridiskā biroja priekšlikums – identisks priekšlikumam Nr.3.

**L.Millere** atsauc priekšlikumu.

**Nr. 5** – aizsardzības ministra A.Pabrika priekšlikums – likumprojekta 11. pantā ietvertā pārejas noteikumu 29.punkta jauna redakcija, kas ir identiska Juridiskā biroja priekšlikumam Nr.6.

**S.Vistiņa** paskaidro, ka šis precizējums ir saistīts ar to, ka likumprojektam “Par bērnu un jauniešu izglītošanu valsts aizsardzībā” uz 2. lasījumu tika mainīts nosaukums, bet minētais likumprojekts Saeimā vēl nav pieņemts. Priekšlikumā tiek piedāvāts vispārīgāks nosaukuma formulējums.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.5.**

**Nr. 6** – Saeimas Juridiskā biroja priekšlikums – identisks priekšlikumam Nr.5.

**L.Millere** atsauc priekšlikumu.

J.Rancāns aicina komisiju atbalstīt likumprojektu “Grozījumi Militārā dienesta likumā” (Nr.664/Lp13) trešajā lasījumā un virzīt izskatīšanai Saeimas sēdē.

Deputātiem nav iebildumu.

**LĒMUMS:**

- atbalstītlikumprojektu “Grozījumi Latvijas Militārā dienesta likumā” (Nr.664/Lp13) un virzīt to izskatīšanai Saeimas sēdē trešajā lasījumā.

**4. Valsts robežsardzes likums (490/Lp13) 3. lasījums.**

J.Rancāns informē, ka šim likumprojektam ir saņemti 13 priekšlikumi. Aicina komisiju tos izskatīt. Dod vārdu Iekšlietu ministrijas (turpmāk – IeM) un Valsts Robežsardzes (turpmāk – VRS) pārstāvjiem savu priekšlikumu skaidrojumam.

**Nr. 1** – iekšlietu ministra S.Ģirģena priekšlikums – likumprojekta 5. panta pirmās daļas 2.punkta redakcionāls precizējums.

Deputātiem un L.Millerei nav iebildumu.

**Komisija nolemj atbalstīt priekšlikumu Nr.1.**

**Nr. 2** – Saeimas Juridiskā biroja priekšlikums – likumprojekta 5. panta otrās daļas redakcionāls precizējums.

**L.Millere** izskaidro priekšlikumu.

Deputātiem un pārējām uzaicinātajām personām nav iebildumu.

**Komisija nolemj atbalstīt priekšlikumu Nr.2.**

**Nr. 3** – Saeimas Juridiskā biroja priekšlikums – precizēta likumprojekta 15. panta pirmās daļas ievaddaļas redakcija.

**L.Millere** izskaidro papildinājuma nepieciešamību.

Deputātiem un VRS amatpersonām nav iebildumu.

**Komisija nolemj atbalstīt priekšlikumu Nr.3.**

**Nr. 4** – Saeimas Juridiskā biroja priekšlikums – redakcionāli precizēta likumprojekta 15. panta pirmās daļas 7.punkta redakcija.

Deputātiem un pārējām uzaicinātajām personām nav iebildumu.

**Komisija nolemj atbalstīt priekšlikumu Nr.4.**

**Nr. 5** – Saeimas Juridiskā biroja priekšlikums – jauna likumprojekta 15. panta otrās un trešās daļas redakcija.

**L.Millere** paskaidro, ka priekšlikumā ietvertie precizējumi par robežsardzes tiesībām iekļūt personas valdījumā vai turējumā esošā teritorijā, telpā vai transportlīdzeklī atbilst citos likumos apstiprinātām līdzīgām normām.

**J.Voitehovičs** lūdz skaidrojumu par vairākām konkrētām situācijām saistībā ar šīs normas izpildi.

Notiek diskusija, kuras rezultātā tiek panākta vienota izpratne par priekšlikumā ietverto darbību izpildi.

**Komisija nolemj atbalstīt priekšlikumu Nr.5.**

**Nr. 6** – Saeimas Juridiskā biroja priekšlikums – aicinājums precizēt likumprojekta 15. panta (5) daļu attiecībā uz pārstāvniecības normas veidiem.

**J.Voitehovičs** paskaidro, ka juridisko personu pārstāvniecības pamatojums atbilst Komerclikuma normām, kā arī Valsts pārvaldes iekārtas likumam.

Notiek diskusija, kuras rezultātā tiek nolemts veidot komisijas priekšlikumu, ar kura palīdzību precizētu pārstāvniecības normas visā likumprojekta 15. panta tekstā.

**Komisija nolemj veidot jaunu komisijas priekšlikumu.**

**Nr. 7** – iekšlietu ministra S.Ģirģena priekšlikums – precizēta saikļu lietošana likumprojekta 16. panta pirmās daļas 1., 2. un 3.punktā, precizēta pirmās daļas 5. punkta redakcija un jauna šī panta trešās daļas redakcija.

**VRS pārstāvji** izskaidro šādu precizējumu nepieciešamību.

**L.Millere** neiebilst pēc būtības, bet norāda uz nekonsekvencēm locījumu un vienskaitļa lietojumā.

**VRS pārstāvji** pieņem šos iebildumus, piekrīt redakcionāliem precizējumiem.

J.Rancāns aicina atbalstīt šo priekšlikumu, to redakcionāli precizējot.

**Komisija nolemj atbalstīt priekšlikumu Nr.7, to redakcionāli precizējot.**

**Nr. 8** – Saeimas Juridiskā biroja priekšlikums – jauna likumprojekta 16. panta pirmās daļas 2. un 3.punkta redakcija.

**L.Millere** izskaidro jauno redakciju; atzīmē, ka saskaņā ar Valsts pārvaldes iekārtas likumu, valsts iestādēm nav savas mantas, tā tiek nodota valdījumā.

Deputātiem un VRS amatpersonām nav iebildumu.

**Komisija nolemj atbalstīt priekšlikumu Nr.8.**

**Nr. 9** – Saeimas Juridiskā biroja priekšlikums – aizstāt vārdus likumprojekta 16. panta trešajā daļā.

**L.Millere** atsauc šo priekšlikumu, jo tas jau ir atrisināts ar 7. priekšlikuma trešās daļas jauno redakciju.

**Nr. 10** – iekšlietu ministra S.Ģirģena priekšlikums – likumprojekta 17. panta precizējumi. Tiek piedāvāts aizstāt vārdu “šaujamierocis” ar vārdu “ierocis” visā panta tekstā, papildināt otrās daļas 5., 6. un 8.punktu, kā arī (4) daļas 1.punktu. Piedāvāts arī izteikt (5) daļu jaunā redakcijā.

**J.Voitehovičs** izskaidro priekšlikumu. Atsaucas uz Ieroču aprites likumā lietotajām normām un VRS darba specifiku.

**L.Millerei** nav iebildumu, bet viņa atzīmē, ka citu dienestu likumos pagaidām tiek lietots termins “šaujamierocis”. Varbūt ar laiku šie jēdzieni tiks mainīti arī citos likumos.

Deputātiem nav iebildumu.

**Komisija nolemj atbalstīt priekšlikumu Nr.10.**

**Nr. 11** – Saeimas Juridiskā biroja priekšlikums – aicinājums precizēt likumprojekta 18 panta otro daļu.

**L.Millere** atzīmē, ka no esošās redakcijas nav skaidrs jautājums par robežsargu dalību streikos. Iesaka izvēlēties konkrētāku formulējumu, neatsaucoties uz Streiku likuma regulējumu.

Notiek diskusija.

**J.Rancāns** ierosina veidot komisijas priekšlikumu un piedāvā redakciju.

Deputātiem, L.Millerei un VRS amatpersonām nav iebildumu.

**Komisija nolemj atbalstīt izveidoto komisijas priekšlikumu.**

**Nr. 12** – Saeimas Juridiskā biroja priekšlikums – pārejas noteikumu 3.punkta papildinājums par termiņu Ministru kabineta (turpmāk – MK) noteikumu izstrādei pēc likuma spēkā stāšanās dienas.

**L.Millere** paskaidro, ka tā ir standarta prasība, kā tiek pagarināta MK noteikumu darbība un tiek noteikti termiņi.

**J.Voitehovičs** neiebilst pret šo termiņu. Informē, ka VRS jau plāno pusgada laikā šo jautājumu sakārtot.

**Komisija nolemj atbalstīt priekšlikumu Nr.12.**

**Nr. 13** – Saeimas Juridiskā biroja priekšlikums – precizēta pārejas noteikumu 6. punktā iekļautā norma par robežsarga dienesta sākuma saistību ar jaunā likuma spēkā stāšanās laiku.

**L.Millere** pamato vienota formulējuma nepieciešamību pārejas noteikumu 5. un 6.punktā, ja šeit nav kāda būtiska atšķirība.

**J.Voitehovičs** neiebilst pret šo priekšlikumu. Pateicas par ieteikumu.

**Komisija nolemj atbalstīt priekšlikumu Nr.13.**

J.Rancāns aicina komisiju atbalstīt likumprojektu “Valsts robežsardzes likums” (Nr.490/Lp13) trešajā lasījumā un virzīt izskatīšanai Saeimas sēdē.

Deputātiem nav iebildumu.

**LĒMUMS:**

- atbalstītlikumprojektu “Valsts robežsardzes likums”(Nr.490/Lp13) un virzīt to izskatīšanai Saeimas sēdē trešajā lasījumā.

**5. Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (489/Lp13) 3. lasījums.**

**J.Rancāns** informē, kašim likumprojektam priekšlikumi nav saņemti

Deputātiem, L.Millerei, IeM un VRS pārstāvjiem nav komentāru šajā jautājumā.

J.Rancāns aicina komisiju atbalstīt likumprojektu “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Nr.489/Lp13) trešajā lasījumā un virzīt izskatīšanai Saeimas sēdē.

Deputātiem nav iebildumu.

**LĒMUMS:**

- atbalstītlikumprojektu “Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā” (Nr.489/Lp13) un virzīt to izskatīšanai Saeimas sēdē trešajā lasījumā.

**J.Rancāns** pateicas uzaicinātajām personām par dalību sēdē un slēdz sēdi.

Sēde pabeigta plkst. 11.35.

Komisijas priekšsēdētājs J.Rancāns

Komisijas sekretārs E.Šnore

Protokolētāja I.Silabriede